
Nr. 22/201


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru completarea art. 3 din Ordonanţa Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, cu care Comisia pentru buget, finanţe şi bănci a fost sesizată în fond cu adresa Biroului Permanent nr.  PLx.188 din 19 aprilie. 2010.

	PREŞEDINTE,

Viorel ŞTEFAN 


Parlamentul  României

RAPORT

asupra proiectului de Lege pentru completarea art. 3 din Ordonanţa Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului
Cu adresa nr. PLx.188 din 19 aprilie 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru completarea art. 3 din Ordonanţa Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului.
La întocmirea raportului s-au avut în vedere avizul Consiliului Legislativ şi punctul de vedere al Guvernului.
Prezentul proiect de Lege are ca obiect de reglementare completarea art. 3 cu un nou alineat, în sensul reglementării în mod diferenţiat a datei de la care curge termenul de 1 an, stabilit pentru ridicarea bunului restituit către persoana îndreptăţită, respectiv, fie de la data comunicării hotărârii judecătoreşti sau ordonanţa procurorului, fie de la data pronunţării.
In raport de obiectul şi conţinutul său, proiectul de Lege face parte din categoria legilor ordinare.

La lucrările comisiei au participat  34 deputaţi, din totalul de 35 membri ai comisiei.

Raportul comisiei a fost adoptat cu majoritate de voturi. 

Proiectul de Lege a fost adoptat de Senat în şedinţa din data de  13 aprilie 2010.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
La şedinţa Comisiei a participat domnul Liviu Grădinaru, subsecretar de stat în cadrul Ministerului Administraţiei şi Internelor.

Reprezentantul Guvernului a susţinut adoptarea proiectului de Lege, subliniind faptul că Normele metodologice de aplicare a Legii reglementează doar data de la care începe să curgă termenul până la care persoana îndreptăţită poate ridica bunurile mobile aflate la organele de valorificare sau la deţinător şi care a fost prezentă la data pronunţării hotărârii judecătoreşti definitive şi irevocabile şi a luat la cunoştinţă decizia instanţei. Noul alineat (3) reglementează şi faptul că pentru cei care absentează de la şedinţa instanţei termenul începe să curgă de la data comunicării hotărârii judecătoreşti rămasă definitivă şi irevocabilă sau a ordonanţei procurorului.
In urma dezbaterii proiectului de Lege pentru completarea art. 3 din Ordonanţa Guvernului nr. 14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului în şedinţa din data de 4 mai 2010, comisia propune Plenului Camerei Deputaţilor adoptarea acestuia. 
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu,

Gica Roşu – Consilier parlamentar

Expert parlamentar,
Rădoi Florentina
